|  |  |
| --- | --- |
| **ยุทธศาสตร์กระทรวงสาธารณสุข** | **บริหารเป็นเลิศด้วยธรรมาภิบาล (Governance Excellence)** |
| **ยุทธศาสตร์พัฒนาสุขภาพจังหวัดแพร่** | **ยุทธศาสตร์ที่ 3: พัฒนาระบบบริหารองค์กร บุคลากร และเทคโนโลยีเพื่อสนับสนุนการจัดบริการที่มีคุณภาพ** |
| **ตัวชี้วัด:** | **ระดับความสำเร็จของการดำเนินงานวิจัย/R2R ด้านสุขภาพ ของหน่วยงาน สู่การนำไปใช้ประโยชน์** |

**คำอธิบายตัวชี้วัด**

 กระทรวงสาธารณสุข ได้กำหนดยุทธศาสตร์ระยะ 5 ปี (พ.ศ.2560-2564) ด้านสาธารณสุข 4 ด้าน เพื่อให้บรรลุเป้าหมายกระทรวงสาธารณสุข “ประชาชนสุขภาพดี เจ้าหน้าที่มีความสุข และระบบสุขภาพยั่งยืน” การพัฒนางานวิจัย/R2R/KM ด้านสุขภาพ เป็นกระบวนการสำคัญในการพัฒนางานควบคู่ไปกับการพัฒนาศักยภาพของบุคลากรในองค์กรและสนับสนุนให้เกิดผลงานวิชาการ และเกิดการเรียนรู้ร่วมกันอย่างเป็นระบบ มุ่งเน้นในเกิดประโยชน์ต่อผู้รับบริการเป็นหลัก

 ทั้งนี้ หากองค์กรด้านสาธารณสุขสนับสนับส่งเสริมให้มีการพัฒนางานวิจัย/R2R/KM ด้านสุขภาพ อย่างจริงจังจนนำไปสู่การใช้ประโยชน์ในด้านต่างๆ ซึ่งจะส่งผลให้บรรลุตามเป้าหมายุทธศาสตร์กระทรวงสาธารณสุข ยุทธศาสตร์พัฒนาสุขภาพจังหวัดแพร่ ต่อไป ประโยชน์ที่จะได้รับดังกล่วง ได้แก่ 1) ประโยชน์ในเชิงเศรษฐกิจและพาณิช ได้แก่การนำผลงานวิจัย/R2R/KM ด้านสุขภาพ ไปสู่การพัฒนาสิ่งประดิษฐ์หรือผลิตภัณฑ์ที่ก่อให้เกิดรายได้ รวมทั้งจดทะเบียนทรัพย์สินทางปัญญา 2) เชิงวิชาการ ได้แก่ บทความวิชาการได้รับการตีพิมพ์เผยแพร่ในวารสารที่ได้มาตรฐาน หรือผลงานวิจัย/R2R ถูกอ้างอิงในบทความวิชาการระดับนานาชาติ หรือมีการปรับแนวทางเวชปฏิบัติ 3) เชิงนโยบาย ได้แก่ ผลงานวิจัย/R2R ด้านสุขภาพ ถูกนำไปประกอบการตัดสินใจในการบริหารและการกำหนดเป็นนโยบาย มาตรการ แนวทางสำคัญ ในการพัฒนาส่งเสริม รักษา ป้องกัน ฟื้นฟูสภาพ และคุ้มครองผู้บริโภค และ4) เชิงพัฒนาสังคมและชุมชน โดยการนำผลงานวิจัย/R2R ด้านสุขภาพ ไปถ่ายทอดเทคโนโลยีที่สู่กลุ่มเป้าหมายที่กำหนด เช่น อบรม คู่มือ แผนพับ โปสเตอร์ เว็บไซต์

**วัตถุประสงค์**

1. เพื่อพัฒนาศักยภาพบุคลากรให้มีความรู้ ความเข้าใจในการพัฒนาผลงานวิจัย/R2R ด้านสุขภาพ
2. เพื่อให้บุคลากรเกิดทักษะในการสร้างสรรค์ผลงานวิจัย R2R ด้านสุขภาพ และสามารถนำเสนอผลงานได้อย่างมีคุณภาพ
3. เพื่อให้มีผลงานวิจัย/R2R ด้านสุขภาพ เผยแพร่และนำไปสู่การใช้ประโยชน์ในวงกว้าง

**เป้าหมายตัวชี้วัด**

1. คณะกรรมการประสานงานสาธารณสุขระดับอำเภอ (คปสอ.) สังกัดสำนักงานสาธารณสุข จังหวัดแพร่ มีผลงานวิจัย/R2R ด้านสุขภาพ อย่างน้อยแห่งละ 5 เรื่อง
2. บุคลากรทางการแพทย์และสาธารณสุข ในสังกัดสำนักงานสาธารณสุขจังหวัดแพร่ผ่านการอบรมเชิงปฏิบัติการเพื่อเพิ่มศักยภาพทีมสนับสนุนงานวิจัย อย่างน้อย คปสอ. ละ 6 คน
3. ร้อยละ 40 ของผลงานวิจัย/R2R ด้านสุขภาพ มีการเผยแพร่และนำไปใช้ประโยชน์ได้ในวงกว้าง ผ่านเวทีประชุมวิชาการ/วารสารวิชาการด้านสุขภาพ

**เกณฑ์การประเมิน**

**การประเมินผลการปฏิบัติงานรอบที่ 1 (นิเทศงานรอบที่ 1/2564)**

|  |
| --- |
| **คะแนนตามระดับค่าเป้าหมายหมาย** |
| ระดับ 1 (1 คะแนน) | ระดับ 2 (2 คะแนน) | ระดับ 3 (3 คะแนน) | ระดับ 4 (4 คะแนน) | ระดับ 5 (5 คะแนน) |
| * สำรวจ วิเคราะห์ปัญหา และความต้องการที่นำไปสู่การวิจัยเพื่อแก้ไข/พัฒนา
 | * สนับสนุนและพัฒนาศักยภาพด้านการวิจัย/R2R/นวัตกรรม โดยทีมสนับสนุนงานวิจัยระดับอำเภอ (R2R Facilitator)
 | * พัฒนาหัวข้องานวิจัย/R2R ด้านสุขภาพ (Concept paper)
 | * พัฒนาโครงร่างวิจัย/R2R (Research Proposal)
 | * พัฒนาโครงร่างวิจัย /R2R เตรียมยื่นขอจริยธรรมการวิจัยในมนุษย์
 |
| **หลักฐานเชิงประจักษ์** |
| รายงานสรุปผลการวิเคราะห์สภาพปัญหาของ คปสอ./รายงานการวิเคราะห์ปัญหา/แนวทางการพัฒนาเสริมประสิทธิภาพของงาน จำแนกรายหน่วยงานย่อยในสังกัด | รายงานสรุปผลการเสริมศักยภาพ/ ภาพกิจกรรม/ รายชื่องานวิจัย หรือ R2R | Concept paper งานวิจัย/R2R (อย่างน้อย คปสอ.ละ 5 เรื่อง) | โครงร่างวิจัย/R2R (อย่างน้อย คปสอ.ละ 5 เรื่อง) | โครงร่างวิจัยตามแบบฟอร์มการยื่นขอจริยธรรมการวิจัยในมนุษย์ |

**ระดับคะแนนที่ยอมรับได้** : ระดับ4 (4 คะแนน)

**การประเมินผลการปฏิบัติงานรอบที่ 2 (นิเทศงานรอบที่ 2/2564)**

|  |
| --- |
| **คะแนนตามระดับค่าเป้าหมายหมาย** |
| ระดับ 1 (1 คะแนน) | ระดับ 2 (2 คะแนน) | ระดับ 3 (3 คะแนน) | ระดับ 4 (4 คะแนน) | ระดับ 5 (5 คะแนน) |
| * ดำเนินการวิจัยตามกระบวนการวิจัยในพื้นที่
* นำเสนอโครงการวิจัย/รายงานความก้าวหน้าการวิจัย ในเวทีการประชุมเชิงปฏิบัติการพัฒนาองค์ความรู้ด้านการวิจัย ของ สสจ.แพร่
 | * รายงานการวิจัย/R2R (Full paper)
 | * นำเสนอ/เผยแพร่ผลการวิจัย/R2R ในเวทีประชุมวิชาการ (อย่างน้อย คปสอ.ละ 3 เรื่อง)
 | * ลงบทความวิจัยในวารสาร วิชาการด้านสุขภาพ (อย่างน้อย คปสอ.ละ 1 เรื่อง)
 |
| **หลักฐานเชิงประจักษ์** |
| รายงานความก้าวหน้าการดำเนินการวิจัย/R2R/นวัตกรรม | รายงานการวิจัย/R2R (Full paper) | ประกาศนียบัตร/หนังสือรับรองการนำเสนอผลงาน/หนังสือเชิญและกำนดการนำเสนอผลงาน | บทความวิจัยในวารสารวิชาการด้านสุขภาพ |

**ระดับคะแนนที่ยอมรับได้** : ระดับ4 (4 คะแนน)

**การสนับสนุนการบรรลุตัวชี้วัดจากสำนักงานสาธารณสุขจังหวัดแพร่**

1. จัดประชุมเชิงปฏิบัติการพัฒนาองค์ความรู้ด้านการวิจัย สำนักงานสาธารณสุขจังหวัดแพร่ เพื่อพัฒนาศักยภาพทีมสนับสนุนงานวิจัย (R2R Facilitator) ระดับอำเภอ และติดตามความก้าวหน้าการดำเนินการวิจัย/R2R ของพื้นที่ ภายในเดือน พฤษภาคม 2564
2. จัดประชุมวิชาการเพื่อนำเสนอผลงานวิจัย/R2R สำนักงานสาธารณสุขจังหวัดแพร่ ภายในเดือน สิงหาคม 2564
3. จัดทำวารสารอิเล็กทรอนิกส์ “วารสารสาธารณสุขแพร่เพื่อการพัฒนา” ของสำนักงานสาธารณสุขจังหวัดแพร่ เพื่อรองรับการเผยแพร่ผลงานวิชาการของบุคลากรในสังกัด รายปี (ปีละ 1 ฉบับ) ฉบับที่ 1 จะจัดทำเผยแพร่ในเดือน กันยายน 2564

**ผู้รับผิดชอบตัวชี้วัด**

1. นายทวีศักดิ์ โท๊ะทองทิว นักทรัพยากรบุคคล
2. นายนิพิฐพนธ์ แสงด้วง นักวิชาการสาธารณสุขชำนาญการพิเศษ

 กลุ่มงานบริหารทรัพยากรบุคคล สจจ.แพร่ โทร 054-511145 ต่อ 102